Claus von Ungern

Claus von Ungern (surnud 7. oktoobril 1577 Danzigis) oli Taani teenistuses olnud Saaremaa aadlik ja sõjaväelane.

Claus von Ungern oli 1574–1576 Taani kuninga Frederik II esindajana Saaremaa asehaldur.

Liivi sõja ajal 1575. aasta algul võttis ta pikkade läbirääkimiste tulemusel Rootsi palgasõduritelt Taanile üle Läänemaal asunud valdused, sealhulgas ka Haapsalu, Lihula ja Koluvere linnuse. 1575. aasta suvel hõivas Saksi-Lauenburgi hertsog Magnus oma naisevenna, Rootsi kuninga Johan III toetusel Maasilinna ja Muhumaa ning vangistas Ungerni, kes juhtus Muhus viibima. Magnuse Saaremaalt lahkumise eel vabanes too vahi alt.Andres Adamson: Liivimaa mõisamehed liivi sõja perioodil, Acta Historica Tallinnensia, 10, 2006, lk. 40 Kahekümneviieaastases sõjas 1575. aasta Moskva tsaaririigi väed rüüsteretke ajal Saare- ja Läänemaale, kui venelased vallutasid Koluvere, Lihula ja Vigala lossid alistus Taani teenistuses olnud Claus von Ungern  22. veebruaril 1576. aastal Haapsalu linnuses ilma võitluseta venelasteleHaapsalu lossi saladused, Päewaleht, nr 241, 2. 09.1934.

1577. aastal oli ta ooberstleitnandina Danzigi teenistuses. Koos rittmeistri, Danzigi komissari ja sõjanõuniku Jürgen Fahrensbachiga võttis osa Danzigi ülestõusust Poola võimu vastu, mille ajal ta pärast 7-nädalast haigust suri.Historia und Beschreibung der polnischen Belagerung der Stadt Danzig im Jahre 1577. Kuulduste järgi olevat poolakad ta mürgitanud.Dansk Biografisk Leksikon

Claus von Ungernile kuulusid Saaremaal Kärla kihelkonna Käesla (Käsel) ja Kaarma kihelkonna Kaarma-Loona mõis (Clausholm) ning Dalby mõis Skånes.Ungern-Sternbergid: Genealogisches Handbuch der Oeselschen Ritterschaft, Görlitz, 1935, lk. 623 

Perekond
Claus von Ungerni vanemad olid Jämaja kihelkonna Kaunispe (Kaunispäh) mõisnik Jürgen von Ungern (surnud enne 1572) ja Christina von Berg Kaarma mõisast. Tema vanaisa Klaus von Ungern (surnud 1584) oli Märjamaa kihelkonna Kõrvetaguse (Körwentack) ja Vaimõisa (Waddymois) mõisnik, Saare-Lääne piiskoplik nõunik ning Läänemaa meeskohtu eesistuja ja hiljem kohtunik, kes oli 1526. aastast Kaunispe mõisaomanik Saaremaal. Tema emapoolne vanaisa oli Saaremaa stiftifoogt Berent Berge.

Ta oli abielus Skånest pärit Lene Tønnesdatter Viffertiga (surnud 24. aprillil 1579 Dalby kloostris)Ølsted kirke, Sjælland. Kalkmaleri. Slægtstavler for Lene Viffert og 3 mænd, , kes oli Tønne Tønnesen Vifferti (surnud 1536) ja Christence Jensdatter Ulfstandi (surnud 1541) tütar, Sørupist pärit Basse Christoffersen Basse (surnud 1560) ja Østergårdist pärit Jakob Sestedi (surnud 1564)Lund Domkirkemuseum. Gravsten. Slægtstavler for Jakob Sested og Lene Viffert lesk ning Taani riiginõuniku ja Axelvoldi mõisniku Axel Tønnesen Vifferti (1519–1580; da) õde.Dansk biografisk Lexikon, lk. 566–567

Viited 

Kirjandus
Hans Kõrge. Taani-Vene vahekord Eesti alal 1561–1576, Magistritöö (käsikiri Tartu Ülikooli raamatukogus), Tartu 1936
Hans Kõrge. Taani-Vene vahekord Eesti suhtes a. 1575–1576, Ajalooline Ajakiri 1937, 2, alates lk 37

Claus
Kategooria:Saaremaa inimesed
Kategooria:Saaremaa asehaldurid
Kategooria:Taani sõjaväelased
Kategooria:Surnud 1577
Kategooria:Baltisakslased
Kategooria:Vana-Liivimaa inimesed